Translations:DEV 15FN Studying the Bible/44/ro

Când studiați un pasaj împreună, în grup, puteți folosi întrebările de mai jos ca o structură pentru discuție. Aceste întrebări vor înlocui întrebările mai profunde pe care ți le pui într-un studiu biblic personal. Totuși, este bine să te pregătești pentru un studiu biblic de grup studiind mai întâi în privat pasajul, folosind metoda discutată mai sus. Cineva ar trebui ales ca să adreseze întrebările, dar toți cei din părtășie ar trebui să răspundă așa cum îi călăuzește Dumnezeu. Deseori nu există răspunsuri corecte sau greșite la aceste întrebări; mai degrabă ele sunt gândite ca să pornească în interiorul grupului tău discuțiile despre adevărul lui Dumnezeu conținut în pasaj, astfel încât să învățați unii de la alții. Atunci când discuția se face cu o atitudine spirituală, rezultatul va fi încurajarea reciprocă, relații creștine mai apropiate și o cunoaștere mai mare a lui Dumnezeu și a căilor Sale.